कृपया किसी भी चीज की उपेक्षा न कीजिए, चाहे वह एक छोटी सी प्रार्थना हो, चाहे एक जरा सा पश्चाताप हो और चाहे एक थोड़ा सा जोश हो। बहुत ही छोटी प्रतीत होने वाली चीजें बिल्कुल भी छोटी नहीं होतीं। परमेश्वर उन चीजों को जो हमने अपने सच्चे विश्वास और ईमानदारी के साथ की हैं, बाहर से बड़ी दिखाई देने वाली चीजों से अधिक मूल्यवान मानते हैं। वे छोटी–छोटी चीजें इकट्ठी होकर बड़ी चीजें बन जाती हैं। इसके परिणाम में आजकल हजार फल, दस हजार फल या लाखों फल एक छोटी अवधि में उत्पन्न हो रहे हैं।